《和滕丞元秀韵》
宋代·徐侨

秋期载酒子云居，春柳还惊绿映渠。
几欲出门阻风雨，半因居幕困文书。
自违清隐三时久，空拟忧怀一日舒。
想见湖边尝独立，不禁鸥鹭问何如。

作者简介：（1160—1237）婺州义乌人，字崇甫。早从学于叶邽。孝宗淳熙十四年进士。调上饶主簿，始登朱熹之门，熹称其明白刚直，命以“毅”名斋。入为秘书省正字、校书郎兼吴、益王府教授。直宝谟阁、江东提点刑狱，以忤史弥远劾罢。理宗端平初被召，迁秘书少监、太常少卿。入觐，手疏数千言，上劘主阙，下逮群臣，无所回隐。进工部侍郎。因疾乞休，以宝谟阁待制奉祠。卒谥文清。有《毅斋诗集》。